สวัสดีครับในบทนี้ ผมจะพูดถึงเรื่อง เลขนำโชคในเมืองไทยนะครับ คนไทยส่วนใหญ่มีความเชื่อเรื่องตัวเลขมากนะครับ ก็คือ ตัวเลขเป็นสิ่งที่เกี่ยวข้องกับชีวิตประจำวันของพวกเขา ทั้งในด้านกิจวัตร ทั้งในด้านการค้าขาย ในด้านธุรกิจต่าง ๆ นะครับ ตัวเลขมงคลที่คนไทยส่วนใหญ่เชื่อถือกันนั้น ก็มีเลข หนึ่ง สาม เจ็ด แปด แล้วก็ เก้า นะครับ พ่อค้า แม่ค้าที่หัวใส เขาก็จะเอาตัวเลขพวกเนี้ย มาทำมาหากินนะครับ ก็คือ เขาจะไปกว้านซื้อเบอร์โทรศัพท์ที่มีเลขสวย ๆ อย่างเช่น เลขแปด เลขเก้า เลขเก้าเก้าเก้า แปดแปดแปด อะไรอย่างเงี้ย ไปกว้านซื้อมา แล้วก็เอามาขายให้กับคนที่เชื่อ ในราคาที่สูงกว่าปกติ สมมติว่า ราคาเบอร์โทรมันเบอร์ละ ห้าสิบบาท อย่างเงี้ย ถ้าเกิดว่าเป็นเลขสวย ๆ เขาก็จะขายกันในราคา สองร้อย สามร้อย คนที่เขาอยากได้เบอร์สวย ๆ เขาก็จะยอมลงทุนซื้อเบอร์พวกเนี้ยไป พวกแม่ค้า พ่อค้า ก็ได้กำไรนะครับ ถ้าเกิดว่าเลขบางตัวสวยมาก ๆ อย่างเช่น 089998899 อย่างเงี้ย เขาอาจจะขายกันในราคาสองสามหมื่นเลยก็ได้นะครับ อันนี้ไม่ได้เกิดขึ้นเฉพาะเบอร์โทรศัพท์นะครับ ยังมีป้ายทะเบียนรถอีก ทางรัฐบาลไทยมีการเปิดประมูลป้ายทะเบียนรถด้วยนะครับ ถ้าเกิดว่าป้ายทะเบียนรถอันไหนสวย มีเลขเจ็ดแปดเก้าติด ๆ กันเนี้ย เขาก็จะประมูลกันในราคาหลายล้านบาทเลยนะครับ อย่างเช่น กก999 กก889 คนที่มาร่วมประมูลซื้อป้ายทะเบียนรถนี้ไป ก็ต้องจ่ายเงินนับล้านบาท เพื่อจะได้ป้ายพวกนี้นะครับ ลองนึกดูนะ คือ..ทะเบียนรถเนี่ย มันราคาไม่กี่..ไม่กี่บาท แต่ว่าเขาขายกันในราคาเป็นล้านอะ คิดดู คนที่ขายเนี่ยจะได้กำไรมากขนาดไหน คือขายทีนี้รวยเลยอะ ทางฝ่ายคนที่ซื้อ ก็จะได้หน้าได้ตาจากการที่เขามีป้ายพวกนี้นะครับ ก็คือเขาจะไปอวดว่าเขามีป้ายสวย เขาซื้อมาในราคาล้านกว่าบาท มันเท่มาก มันเจ๋งมาก เวลามีใครเห็นก็มาทักป้ายทะเบียนเขาว่า เฮ้ย! ได้ป้ายพวกนี้มาจากไหน เจ๋งมากเลย มีคนอวยกัน ชื่นชมกัน คนพวกนี้เขาก็ได้หน้าได้ตาไปนะครับ ก็คือคนรวยเนี่ย เรื่องเงินมันไม่ใช่ปัญหาอยู่แล้วไง เขาแค่อยากจะได้การชื่นชมจากคนอื่น สำหรับผมแล้ว ผมรู้สึกว่ามัน ไร้สาระนะครับเรื่องพวกนี้ แต่ว่าถ้าคนที่เชื่อ ก็เชื่อไป คนที่ไม่เชื่อเขาก็จะรู้สึกว่ามัน มันเปลืองเงิน มันสิ้นเปลือง มันฟุ่มเฟือยเกินไป กะอีแค่ป้ายทะเบียนรถเนี่ย ต้องซื้อกันเป็นล้านเลยเหรอ ดังนั้น ไอ้ธุรกิจเกี่ยวกับการขายตัวเลขเนี่ย มันเลยเกิดขึ้นเยอะแยะมากมายในเมืองไทย ขายเบอร์โทรศัพท์ ขายป้ายทะเบียนรถ ขายเลขที่บ้าน เลขนู้นเลขนี่ เยอะแยะมากมาย คนก็แห่กันไปซื้อนะครับ คือ คนไทยมีความเชื่อมาก ๆ ไง สามารถที่จะยอมจ่ายเงินกับไอ้ตัวเลขพวกเนี้ย ได้ในราคาหลายแสน หลายล้านบาท คือคนที่มีความเชื่อเนี่ย เขากลัวว่าถ้าเกิดว่า เลขมันไม่สวย เลขมันอัปมงคล มันจะทำให้ชีวิตของเขานี้ล่มจมได้นะครับ แต่ถ้าเกิดว่าตัวเลขมันดี มันก็จะทำให้ เอ่อ.. กิจการ การทำมาค้าขายรุ่งเรื่อง ประสบผลสำเร็จในชีวิต การเดินทางปลอดภัย ไร้อุบัติเหตุ อะไรอย่างงี้นะครับ นอกจากเรื่องตัวเลขมือถือ แล้วก็ป้ายทะเบียนรถแล้ว ยังมีเรื่องของ การดูฤกษ์ยามงามดีด้วยนะครับ ก็คือเวลาเขาจะจัดงานเนี่ย เขาต้องมีการดูตัวเลขด้วย ว่าวันที่นี้ เหมาะสมในการจัดงานไหม วันนี้เป็นวันดี วันนี้เป็นวันเสีย ต้องรออีกสามวัน ถึงจะจัดงานแต่งงานได้ อะไรอย่างงี้นะครับ ผมไม่รู้นะว่าในเมืองนอกเขา มีการคำนวณตัวเลขในการจัดงานหรือเปล่า แต่ว่าเมืองไทยนี้คือ มีตลอดเลยนะครับ อย่างถ้าเกิดว่า จะจัดงานแต่งงานเนี่ย ต้องมีการดูวันเวลาก่อน ว่าวันไหนเหมาะสมหรือไม่เหมาะสม ถ้าเกิดว่าคำนวณแล้ว ได้ตัวเลขที่ดีมาก ๆ เขาก็จะจัดงานแต่งงานในวันนั้น แม้ว่าจะมีฝนตก แดดออก ลมเข้า พายุเข้า เขาไม่สนใจนะครับ ถือว่าวันนั้นเป็นวันดีแล้ว การดูฤกษ์ยามต่าง ๆ มันเกิดขึ้นกับหลาย ๆ งานเลยนะครับ แม้แต่การทำคลอด เวลาเด็กจะคลอดเนี่ย เขาก็ต้องมีการดูฤกษ์ว่า ถ้าคลอดวันนี้ เป็นวันดี ผ่าคลอดได้ ถ้าเกิดวันนี้เป็นวันไม่ดี อย่าเพิ่งผ่าเก็บไว้ก่อน รอวันดี ๆ แล้วค่อยผ่าคลอด คือเขาจะตกลงกับหมอก่อนว่า เลขตัวเนี้ย เป็นเลขดี สมควรแก่การทำคลอดแล้ว เรื่องพวกนี้ผมก็ อืม.. พูดอะไรมากไม่ได้นะครับ ก็คือคนที่เชื่อเขาก็จะเชื่อไปเลย คนที่ไม่เชื่อ เขาก็ไม่เชื่อเลย มันแล้วแต่คนนะครับ เพียงแต่ว่า คนไทยส่วนใหญ่ของประเทศ เชื่อเรื่องตัวเลข